**ЗАПИТВАНЕ ЗА ОФЕРТА**

**ОТНОСНО:**Доставка на 8 броя помпи GRUNDFOS SP 17-28N за Рудник Асарел

**І. ТЕХНИЧЕСКИ ИЗИСКВАНИЯ КЪМ ДОСТАВКАТА**

1. Описание на условията за работа:

Сондажните кладенци осушават рудника в дълбочина, което води до подобряване стабилитета на бордовете в рудника, а това от своя страна води до нормалното извършване на добивните минни дейности. Досега в рудник „Асарел“ са изградени пет на брой дълбоки сондажни кладенци с дълбочина над 250 м., и двадесет на брой с дълбочина до 200 м. С развитието на минните работи много от сондажните кладенци се унищожават но същевременно с това се изграждат нови във водонаситените зони на масива. За да се гарантира успешното отводняване на рудника е необходимо да се закупят нови сондажни помпи. Това е наложено от факта, че от продължителната експлоатация в условията на рудника много от помпите се износват и аварират което налага тяхната подмяна.

2. Модел, тип на помпите, технически параметри:

**Сондажни помпи GRUNDFOS SP 17-28N, Q = 5 l/s (17 m3/h), Н = 230 м, с пълно стандартно оборудване.**

Помпите са изработени изцяло от неръждаема стомана AISI 316, куплирани са с двигател, изработен от неръждаема стомана AISI 904L и имат вграден възвратен клапан.

3. Количество на доставката: **Осем броя сондажни помпи GRUNDFOS SP 17-28N**

**II. ДОСТАВЧИЦИТЕ СЛЕДВА ДА:**

1. Оферентите следва да потвърдят възможността за доставка на oсем броя сондажни помпи GRUNDFOS, модел SP 17-28N, с пълно стандартно оборудване, в съответствие с изискванията на раздел I по-горе и настоящото запитване за оферта.

2. Оферентите следва да приложат пълно описание/спецификация на оферираните помпи.

3. Оферентите следва да предложат твърда цена в лева без ДДС за оборудвани съгласно техническите изисквания помпи. В цената да бъде включено също участие на представител на продавача/доставчика при въвеждане в експлоатация на помпите.

4. В офертата да се посочат също цени за следните позиции:

4.1. Единични цени и пълна спецификация на отделните елементи, консумативи и резервни части за оферираните помпи.

4.2. Цени на опция за извънгаранционно сервизно обслужване, в т.ч. ставка за труд (в лева без ДДС/човекочас) и транспорт (в лева без ДДС на посещение).

5. Условия на доставка (франкировка): Цената да бъде формирана при условия на доставка - DDP, склад Асарел-Медет, съгласно Incoterms 2020.

6. Оферентите следва да посочат срок за доставка - в календарни дни от датата на сключване на договор.

7. Оферентите следва да предложат условия на плащане: разсрочено след доставка (в календарни дни).

8. Оферентите следва да посочат гаранция – максимален срок (минимум 24 месеца) в месеци от датата на двустранен протокол за въвеждане в експлоатация.

9. Оферентите следва да изпратят потвърждение, че при доставка помпите ще са придружени със сертификат за качество (декларация за съответствие) от производителя.

10. Валидност на офертата – до 31.12.2024 г.

**ІII. Общи изисквания към доставчиците:**

1. Оферентите следва да представят препоръки от 3 други настоящи клиенти и референтен списък на клиенти, за които са доставяни помпи, идентични на тези, които се предлагат на „Асарел-Медет” АД. Да се посочат задължително имената на лица за контакти, телефонни номера и e-mail - за справки.

2. Представяне на Декларация по образец съгласно Политиката на „Асарел-Медет“ АД за съответствие с режим на наложени международни ограничителни мерки и мерки върху търговията (Приложение № 1 към настоящото запитване за оферта). Декларацията се прилага към офертата.

3. Към офертата да се приложи актуално състояние на доставчика (справка от търговски регистър) и счетоводен баланс и отчет за приходи и разходи за последната отчетна финансова година.

4. В случай, че бъде избран за доставчик, съответният кандидат трябва да потвърди и гарантира следното:

При сключване на договор избраният кандидат трябва да предостави гаранция за добро изпълнение до приключване на гаранционния период на доставената стока, за да бъде гарантирано, че всички клаузи на договора за доставка са изпълнени. Опциите на такава гаранция за добро изпълнение са следните:

- „Асарел-Медет” АД да задържи 10 % от пълната цена на доставката, които ще бъдат платени след приключване на гаранцията на стоката.

- Доставчикът да издаде банкова гаранция за добро изпълнение в размер на 10 % от стойността на договора с валидност до края на гаранционния период на стоката.

5. В случай, че бъде избран за доставчик, съответният кандидат трябва да потвърди и гарантира, че ще предостави на „Асарел-Медет” АД ръководство за експлоатация и безопасност при работа и каталог (спецификация) на резервни части + екземпляр на електронен носител (.pdf файл). Документацията да бъде на български език.

**6. Офертата молим да изпратите съгласно реда в дружеството - до Директор „Одит и контрол”, по пощата на адрес: 4500 гр. Панагюрище, „Асарел-Медет“ АД.**

Офертата следва да бъде подадена на български език, с надпис:

**„Доставка на осем броя сондажни помпи GRUNDFOS модел SP 17-28N“**

„Да се отвори / вижда само от определената за целта комисия“

Офертите се изпращат само запечатани в плик, като търговските условия /цена и начин на плащане/ са запечатани във втори плик, вътре в големия плик, както следва:

- Документ 1 - Техническа част, съдържащ необходимата информация за предлаганите технически характеристики, техническите изисквания и спецификации, референции и др.

- Документ 2 - Търговска част (Ценова част), съдържащ предложението на доставчика за предлаганата цена, начин на плащане, цени на резервни части, консумативи и сервизни опции и др.

Създаденият ред в дружеството за съхранение на офертите, прозрачност и принципност при тяхното разглеждане изключва възможността за влияние върху избора на изпълнител или върху качеството на входящия контрол чрез корупция. Освен това при констатиране подобни опити, съответните длъжностни лица се освобождават дисциплинарно от работа, а договорите със съответните партньори се прекратяват.

**Краен срок за подаване на оферти: 24.07.2024**

7. Ако имате някакви въпроси, не се колебайте да се обърнете към лицата за контакти:

|  |  |
| --- | --- |
| **По технически въпроси:** | **По търговски въпроси:** |
| инж. Иван Андреев | Донка Костуркова |
| Н-к рудник „Асарел“ | Експерт търговия |
| тел.: 0357/ 60 210, вътр. 452 | тел.: 0357/ 60 307 |
| ivan.andreev@asarel.com | e-mail: dkosturkova@asarel.com |
|  |  |
| инж. Цветан Николаев |  |
| Инженер, минен Т и СД |  |
| тел.: 0357/ 60 210, вътр. 470 |  |
| e-mail: tsnikolaev@asarel.com |  |

**Въпросите се задават в писмен вид – по e-mail.**

Приложение № 1 към запитване за оферта

**ДЕКЛАРАЦИЯ**

Долуподписаният/ата…………………………....................................................................., с ЕГН: ................................., притежаващ документ за самоличност № ………………………., издаден на ………………. г. от …………………………….

В качеството си на представляващ Участника/ Кандидата/ Изпълнителя ………………………………………………......................................................................., с ЕИК: ................................, регистрирано в Търговския регистър към със седалище и адрес на управление: ...................................................., адрес за кореспонденция: ……………………..

в откритата процедура за избор на Изпълнител / Доставчик на стока/и// услуга/и в „Асарел-Медет“ АД …………………………………………………………………………………………

………………………………………………………………………………………………………

**ДЕКЛАРИРАМ, ЧЕ:**

1. Представляваното от мен дружество има/няма клонове, дъщерни дружества, свързани дружества или търговски представителства в държава/непризнато държавно образувание, което да е обект на международни ограничителни мерки, наложени от международни организации и списъци със санкции (например Организацията на обединените нации, Европейския съюз), както и отделни държави (например Съединените американски щати, Обединеното кралство), както и приети санкции на национално ниво в Република България.[[1]](#footnote-1)
2. Представляваното от мен дружество има/няма търговски или други отношения със субекти, които са обект на действащите международни ограничителни мерки, наложени от международни организации (например Организацията на обединените нации, Европейския съюз), както и отделни държави (например Съединените американски щати, Обединеното кралство), както и приети санкции на национално ниво в Република България.
3. Нито аз, нито дружеството, което представлявам е физическо или юридическо лице, или е пряко или косвено свързано с такова лице, попадащо в действащите санкционни списъци и/или е обект на международни ограничителни мерки по т.1 и т.2.
4. Представляваното от мен дружество търгува/не търгува с активи, които са включени в забранителни списъци.

Информиран съм, че съгласно ПОЛИТИКАТА НА „АСАРЕЛ-МЕДЕТ“ АД ЗА СЪОТВЕТСТВИЕ С РЕЖИМ НА НАЛОЖЕНИ МЕЖДУНАРОДНИ ОГРАНИЧИТЕЛНИ МЕРКИ И МЕРКИ ВЪРХУ ТЪРГОВИЯТА, отговарянето на посочените въпроси ще позволи продължаването на процеса по установяване на търговски отношения с представляваното от мен дружество (обединение), както и че такива отношения могат да бъдат установени единствено с одобрени в съответствие с Политиката контрагенти.

При промяна в посочените обстоятелства се задължавам да уведомя „Асарел-Медет“ АД незабавно.

Информиран съм и приемам, че настъпването на обстоятелства, които могат да доведат до нарушаване или заобикаляне на ограничителните мерки, наложени на международно или национално ниво, е основание за прекратяване на възникнали търговски отношения (преговори или вече съществуващи търговски отношения) без предизвестие и без да се дължи каквото и да било обезщетение от страна на Асарел-Медет АД, както и може да доведе до ангажирането на отговорност за мен или представляваното от мен дружество.

Дата: .........................................

(три имена и подпис)

1. - Консолидиран списък на физически лица и на организации и други групи, на които са наложени санкции от Съвета за сигурност на Организацията на обединените нации (<https://www.un.org/securitycouncil/sanctions/information>)

   - Консолидиран списък на лица, групи и организации, на които са наложени финансови санкции от Европейския съюз (<https://www.eeas.europa.eu/eeas/european-union-sanctions_en>);

   - Консолидиран списък на санкционирани от ЕС лица, на които са наложени на ограничения за пътуване (<https://www.sanctionsmap.eu/#/main>);

   - Консолидиран списък на специално определени граждани и блокирани лица на Службата за контрол на чуждестранните активи към Министерството на финансите на САЩ (SDN List) и Консолидиран санкционен списък на Службата за контрол на чуждестранните активи към Министерството на финансите на САЩ (Non-SDN Lists) (<https://ofac.treasury.gov/sanctions-programs-and-country-information>);

   - Консолидиран списък на лица, групи и организации, на които са наложени финансови санкции от Обединеното кралство (<https://www.gov.uk/government/publications/the-uk-sanctions-list>);

   - Списък на свързани с Русия лица, посочени във връзка с финансови и инвестиционни ограничения в Обединеното кралство;

   - Консолидиран списък на Република България на физическите лица, юридическите лица, групите и организациите, спрямо които се прилагат мерките по Закона за мерките срещу финансирането на тероризма. [↑](#footnote-ref-1)